Refugiaţii nu vor să meargă în ţări ca România, susţine cancelarul Austriei. Sebastian Kurz spune că redistribuirea migranţilor în ţările membre ale Uniunii Europene nu funcţionează cum trebuie şi nu rezolvă sub nicio formă problema refugiaţilor.

Sebastian Kurz, cancelarul Austriei: „Austria a primit, după Suedia, cei mai mulţi refugiaţi pe cap de locuitor din Uniunea Europeană, adică mai mult decât Germania. Am luat refugiaţi şi prin relocare, prin redistribuire. Ideea e, nu doar că unele state membre refuză refugiaţi, dar nici refugiaţii nu sunt dispuşi să meargă în ţări precum Bulgaria, România sau Polonia. Şi chiar dacă i-am trimite cu ajutorul poliţiei înapoi în aceste ţări, în câţiva ani s-ar întoarce în Germania, Austria sau Suedia.”